Actores a chantores Gymreig yw **Sue Jones-Davies** (ganwyd 1 Ionawr 1949) a actiodd fel Judith Iscariot yn y ffilm *Monty Python's Life of Brian* yn 1979. Roedd hi'n faer Aberystwyth o 2008 tan 2009 ac mae'n gynghorydd tref bellach.

Bywyd cynnar
------------

Ganwyd Sue Jones-Davies yng Nghymru yn 1949 a bu'n byw yn Ninas, Sir Benfro. Graddiodd o Brifysgol Bryste gyda gradd mewn Saesneg.

Gyrfa
-----

Gweithiodd Jones-Davies yn Llundain am sawl blwyddyn. Ymddangosodd yn y cynhyrchiad gwreiddiol o *Jesus Christ Superstar* yn West End Llundain. Mae cydnabyddiaethau arall yn cynnwys *Life of Brian*, *Radio On*, *Rock Follies*, *French and Saunders*, *Victoria Wood As Seen On TV* a *Brideshead Revisited*. Drwy ei rhan yn *Rock Follies* cafodd sengl yn y siartiau gyda "OK" mewn partneriaeth a Julie Covington, Rula Lenska a Charlotte Cornwell, gan gyrraedd rhif 10 yn Mehefin 1977. Yn Awst 1976, roedd Jones-Davies ar y rhestr fer i gael i rhan Leela yng nghyfres *Doctor Who* ar y BBC, ond enillwyd y rhan gan Louise Jameson.

Yn y 1970au roedd hi'n canu yn y The Bowles Brothers Band. Mae'n canu gyda'r grŵp acwstig gwerin *Cusan Tan* ynghyd â Annie Jones. Mae hi wedi ymddangos yn achlysurol ar raglenni Cymraeg. Yn 1981, chwaraeodd ran Megan Lloyd George, merch y prif weinidog yng nghyfres *The Life And Times Of David Lloyd George* y BBC.

Mae hi nawr yn gynghorydd Plaid Cymru yng Nghyngor Tref Aberystwyth.

Rhwng Mehefin 2008 a Mai 2009, bu'n gwasanaethau fel Maer Aberystwyth, a trefnodd ddangosiad o *Life of Brian*. Yn Mehefin 2008 fe gyfwelwyd Jones-Davies ar BBC Radio Wales a BBC Radio 2 am y ffilm a'i statws yn Aberystwyth. Fe'i broffilwyd hefyd ar *Woman's Hour*, BBC Radio 4. Dangoswyd y ffilm ar 28 Mawrth 2009 yng Canolfan Gelfyddydau Aberystwyth a daeth dau aelod Monty Python, Michael Palin and Terry Jones i'r dangosiad. Darlledwyd y digwyddiad ar BBC One ar 12 Mai 2009 fel rhaglen ddogfen o'r enw *Monty Python in Aberystwyth: A Mayor and Two Pythons*.

Bywyd personol
--------------

Cyfarfu ei chyn ŵr, yr actor a'r awdur Chris Langham tra yn y coleg ym Mryste. Fe briododd y ddau yn fuan ar ôl graddio gan ymgartrefu yn Llundain. Mae ganddynt dri mab, Dafydd Jones-Davies, Siencyn Langham a Glyn Langham. Fe wahanwyd y ddau yn ddiweddarach a symudodd hi i Aberystwyth gyda'i tri mab.

Cyfeiriadau
-----------

1. 1 2  Hill, Emily (27 Awst 2011). "The amazing Life Of Brian's girlfriend: From her naked film roles and the jailing of her ex-husband to becoming Mayor of Aberystwyth". *Daily Mail*. Cyrchwyd 10 Tachwedd 2014.
2. ↑  "copi archif". Archifwyd o'r gwreiddiol ar 2016-03-05. Cyrchwyd 2014-12-24.
3. ↑  "1972 London Palace Theatre Production of Jesus Christ Superstar".
4. ↑
5. ↑  Doctor Who: The Face of Evil. BBC DVD/2Entertain. ISBN 0-7806-8517-2
6. ↑  "Profile: Cusan Tan". Ceolas celtic music archive. Cyrchwyd 19 Gorffennaf 2008.
7. ↑  "Sue Jones-Davies". BBC. Cyrchwyd 10 Tachwedd 2014.
8. ↑  "In pictures: First impressions from Aberystwyth". BBC. Cyrchwyd 19 Gorffennaf 2008.
9. ↑  "Nick Bourne blog". 27 Mai 2009. Cyrchwyd 10 Mai 2010.
10. ↑  "Town ends Python film 30-year ban". BBC News. 27 Chwefror 2009. Cyrchwyd 10 Mai 2010.
11. ↑  "Once Banned, Monty Python Flick Returns To Town". National Public Radio. 8 Mawrth 2009. Cyrchwyd 10 Mai 2010.
12. ↑  "Monty Python stars flout Aberystwyth film 'ban'". *Daily Post*. 30 Mawrth 2009. Cyrchwyd 10 Tachwedd 2014.
13. ↑  Johnston, Ian (28 March 2009). "Aberystwyth embraces Monty Python's Life of Brian". *The Telegraph*. Cyrchwyd 10 Tachwedd 2014.
14. ↑  "Monty Python in Aberystwyth". BBC. Cyrchwyd 10 Tachwedd 2014.
15. ↑  McCall, Douglas (2014). *Monty Python : A Chronology, 1969-2012* (arg. 2). Jefferson, North Carolina: McFarland & Company, Inc. t. 282. ISBN 978-0-7864-7811-8.

Dolenni allanol
---------------

* Sue Jones-Davies ar wefan Internet Movie Database

|  |  |
| --- | --- |
| Awdurdod | 
* VIAF: 311712550
* GND: 1062361091

 |